
Evelyn Wever-Urves 


PROME MINISTER 


Den cuadro di despedida di Procurador General señor Bote ter Stege 


PROME MINISTER TA GRADICI SEÑOR BOTE 
TER STEGE PA SU CONTRIBUCION VALIOSO 


Procurador General Señor Bote ter Stege su periodo como PG 
ta finalisa fin di Augustus 2023. Señor ter Stege a wordo nombra 
como Procurador General na Ministerio Publico (OM) di Aruba 
dia 1 di September 2020, y a sa di cumpli cu su funcion na 
un manera serio y responsabel. E no tabata un momento facil 
ora cu señor ter Stege a inicia su funcion como PG, mirando 
cu Aruba y mundo completo tabata den pleno pandemia di 
Covid-19, pero el a sa di cumpli cu su tarea satisfactoriamente, 
dunando su contribucion na e sistema hudicial di pais Aruba. 
Como despedida, Ministerio Publico a organisa un ceremonia 
na Surfisde Marina, como agradecimento pa su dedicacion, y 
contribucion na bienestar di nos dushi isla. 


Den nomber di Gobierno di Aruba, Prome Minister Evelyn 
Wever-Croes ta gradici Señor Bote ter Stege pa su lidersago 
den OM, y pa su trabou valioso ehecuta durante e ultimo 


añanan. "E tabata un honor di por a traha di serca cu señor 
ter Stege. Mi ta gradici su persona pa su dedicacion, esfuerso 
y guia na e aparato hudicial, garantisando un miho calidad di 
husticia pa pais Aruba" Prome Minister a expresa. 

Dialuna 31 di juli Arutram a reinicia su ruta te na final di Caya 
Betico Croes. Despues di a sinta cu diferente comerciante cu 
ta opera den caya, a tuma e decision pa bolbe laga e tram core 
su ruta completo entre 1'or pa 4:30 di atardi. 


E ta asina cu tin varios comerciante na final di caya grandi 
cu ta conta cu e tram su recorido como parti di nan modelo di 
negoshi. Turistanan cu ta baha di crucero tin acceso na henter 
nos centro di ciudad cu e trayectorio di tram. Esaki ta percura 
pa un cantidad di bishitante mas halto den areanan cu no ta 
mira mucho fluho di cliente. 


Den su prome biahe den Caya Betico Croes despues di ocho 
luna, dialuna merdia por a ripara cu un cantidad halto di tanto 
turista como tambe local a haci uzo di tram. Esaki a wordo 
ricibi cu reaccionnan positivo y hasta emocianal di algun 

comerciante cu a haya falta di e tram cu ta pasa dilanti nan 
negoshi. 


Den e periodo binidero lo enfoca riba e operacion di Arutram 
y lo explora maneranan di mehora esaki pa saca su maximo 
probecho. 


Ministerio di Transporte ta gradici henter e team di Arutram pa 
por haci esaki posibel y ta desea nan hopi exito pa futuro. 

TA FINALISANDO E TRABOUNAN PA POR 

PRESENTA PRESUPUESTO 2024 NA TEMPO NA 
PARLAMENTO DI ARUBA 


E presupuesto lo conta cu un surplus cu ta necesario pa mehora e 
finansa publico di nos Pais 


Siman pasa Minister Maduro a reuni cu expertonan di 
Departamento di Finansa pa asina haya un bista di e trabounan 
cu falta pa asina por entrega Presupuesto di Pais Aruba pa 
afia 2024 na tempo na Parlamento di Aruba. Esaki lo ta e di 
dos presupuesto cu ta wordo entrega na tempo despues di 
hopi decada cu Gobiernonan no a tene nan mes na e diciplina 
financiero aki. Presupuesto 2024 lo ta e di dos presupuesto cu 
lo conta cu un surplus, cual ta necesario pa asina por mehora 
e finansa publico di nos Pais. 


TRABOU CONTINUO PA MEHORACION 

Manera ta conoci desde aña 2017 cu Minister Maduro a asumi 
e responsabilidad como Minister di Finansa, e mandatario 
hunto cu su ekipo di experto a bin ta traha pa por mehora e 
finansa publico di Aruba. Den e proceso aki a busca yudansa 
cerca IMF pa revisa e proceso presupuestario y a bin ta aplica 
recomendacionnan pa mehora e proceso presupuestario di 
Gobierno di Aruba. Mehoracion di e maneho financiero tambe 
ta un proceso cu ta wordo sigui den e supervision financiero di 


CAFT y ta un punto importante tambe di e Landspakket. Ta un 
esfuerso continuo ta wordo haci pa mehora e proceso pa hinca 
e presupuesto den otro y pa duna miho splicacion financiero 
haciendo uzo tambe di grafico. Banda di esaki ta haci esfuerso 
pa cada kwartaal presenta informacion riba e ehecucion di 
e presupuesto den Uitvoeringsrapportages URK, y den aña 
2023 ta presenta pa prome biaha un Nota di Comienso di Aña 
cu hunto cu e Nota di Fin di Aña y nan respectivo Cambio 
di Presupuesto, ta brinda transparencia financiero riba e 
manera con fondonan publico ta wordo maneha pa Gobierno 
di Aruba. E ultimo añanan e enfasis ta riba e necesidad pa e 
presupuestonan di Pais Aruba por conta cu un surplus, y e 
mehoracion aki nos por mira bek den presupuestonan 2023 y 
2024. 


SURPLUS TA NECESARIO PA MEHORA FINANSA PUBLICO 
Aruba a conoce presupuestonan cu deficit hopi grandi pa cual 
a traha debe pa cera e buraconan financiero. Por ehempel, 
Presupuesto 2014 na cierto momento a conta cu un deficit di 444 
miyon florin, un situacion alarmente cu a hiba na e supervision 
financiero di CAFT na nos Pais desde aña 2015. Mas deficit, ta 
mas debe, ta mas gasto di interes y menos fondo pa inversion 
na bienestar di Pueblo. Aruba no por a sigui asina mas, y 
pesey na aña 2017 a scoge un otro rumbo financiero pa Aruba 
den cual a traha pa baha deficit, para e crecemento di debe pa 
asina por cuminsa baha e presion di gasto di interes, cu ta un di 
e gastonan mas grandi di gobernacion na Aruba. Presupuesto 
2023 ya caba ta conta cu e surplus necesario y awo Minister 
Maduro di Finansa ta prepara pa entrega Presupuesto 2024 
tambe cu un surplus na Parlamento di Aruba. Di e manera aki 
por sigui riba e caminda di mehoracion di finansa publico cu ta 
brinda stabilidad financiero pa Pais Aruba. 


Dialuna 7 Augustus 2023 


Impuesto di importacion riba diferente 
producto ta baha desde 1 di augustus 2023. 


Cuminda y Bebida 

Minister di Turismo y Salud Publico sr. Dangui Oduber ta 
comparti cu e delegacion di Aruba tawata tin un bon encuentro 
cu ehecutivonan di Norwegian Cruise Line (NCL) na Miami. 
Aki Minister Oduber a comparti su vision y maneho pa loke 
ta turismo crucero. A mustra NCL cu Aruba ta enfoca ariba 
calidad y cu nos meta ta pa sigui aumenta e ingreso y e impacto 
economico pa Aruba. 


Minister Oduber a duna di conoce cu NCL ta e di 3 compania 

crucero cu ta trece mas turista crucero pa Aruba. Tambe cu 
durante e high season di afia 2023 NCL a trece e mayor 
cantidad di pasahero na nos isla. 


Segun e mandatario e tawata un tremendo reunion caminda 
NCL a expresa nan compromiso pa cu Aruba. Na mes momento 
NCL a compromete cu nan tambe lo bai aumenta nan cantidad 
di calls pa otro afia 2024. Sigur un otro noticia hopi positivo pa 
nos turismo cruCero. 

Minister Dangui Oduber: 
MAS LOGRO Y NOTICIA POSITIVO PA TURISMO CRUCERO 


VIRGIN VOYAGE CRUISE LINES LO TA NA 
ARUBA PA PROME BIAHA DEN ANA 2024 


Minister di Turismo y Salud Publico sr. Dangui Oduber y 
e delegacion di Aruba a ricibi un bon acohida di e lineanan 
crucero na Miami. Hopi ta e lineanan crucero cu a confirma 
cu Aruba ta sigui haya hopi bon comentario di e bishitante 
di crucero. Esaki sigur ta un indicacion fuerte cu e maneho 
y strategianan cu ta ser implementa ta dunando su fruto y ta 
sigui hiba e desaroyo di e industra di crucero den un direccion 
hopi positivo. 


Minister Oduber ta contento di por anuncia cu Virgin Voyage 
Cruise lines a confirma cu pa prome biaha Aruba ta riba nan 
itenerario den afia 2024. E linea crucero a confirma cu nan lo 
tin 8 calls otro aða. 


Den e biahe di trabou Minister Oduber a reuni cu varios 
ehecutivonan di diferente lineanan crucero. Na tur ocacion 
e mandatario a elabora ariba e inversionnan cuantioso cu ta 
andando y ta na caminda di parti di Aruba Ports Authority (APA) 
pa loke ta e infrastructura di e puerto crucero na Oranjestad. 

Tambe e mandatario a splica riba su vision y maneho. Un di 
e parti mas importante ta caminda Aruba Tourism Authority 
(ATA) conhuntamente cu Tourism Product Enhancement Fund 
(TPEF) y Gobierno di Aruba ta sigui inverti den proyectonan cu 


MK 


ta dirigi na mehoracion di e experiencia di nos bishitantenan, e 
inversion den producto Aruba. 


Diferente lineanan di crucero a confirma aumentonan importante 
pa aña 2024 en adelante. Minister Oduber ta enfatisa cu esaki 
ta incluyendo barconan luhoso manera Seabourn cu a ta 
proyecta di bishita Aruba den 2024 cu 3 calls, incluyendo un 
overnight. 


Royal Caribbean y Norwegian Cruises tambe a indica cu nan 
lo bay aumenta bishitanan na Aruba cu e barconan mas nobo 
di nan flota, incluyendo un aumento den e low season. 


Tambe tin indicacionnan prometedor pa sigui reforsa e low 
season cu mas calls y segun e linenan di crucero ta sigui añadi 
mas barco na nan flota, ta spera cu den e medio plazo lo por 
spera cu un di 3 linea por cuminsa opera durante e low season. 


Danki na Minister Oduber y e delegacion di Aruba cu aña 2024 
ta mustra di ta un aña record pa turismo crucero, unda cu ta 
proyecta pa sobrepasa cifranan den turismo crucero di aña 
2019. 

Recientemente, Minister di Enseñansa y Deporte Endy Croesa “bevordering”. Pa loke ta trata “vastlegging tijdelijke dienst” y 
indica cu tabatin alrededor di 30 caso caminda cu e docentenan “vaste dienst”, tin un retraso enorme. E proyecto aki tin un otro 
tin derecho riba “kindertoelage” y no a ricibi esaki. Na luna di team ta trahando riba dje. Ta premira cu na luna di september 
januari y februari di aña 2023, esaki a wordo regla y e proyecto di aña 2023 ta finalisa e proyecto aki. 

aki ta finalisa. Ademas di esaki, e mandatario di Enseñansa 
a indica cu ora cu el a tuma over e cartera di enseñansa na 
september di aña 2021, el a ricibi cahanan di documento. 


Desde comienso di juli 2023 un team ta trahando riba e Fá 
proyecto aki. Pa luna di september di aña aki ta premira cu ta | Tanp NA 
finalisa cu e proyecto. Ta trata aki di alrededor di 250 pa 300 Ø Ed dnd i 

Minister Endy Croes: 


Diamars ultimo, un grupo grandi di 100 studiante di Aruba a bay 
Hulanda pa sigui nan estudio riba nivel di ensefiansa avansa, 
HBO of universidad. Colega Minister Rocco Tjon a representa 
Minister di Ensefiansa Endy Croes pa despedi di e studiantenan 
na Aeropuerto Internacional Reina Beatrix. Tambe tabata 
presente, directora di Departamento di Ensefiansa (DEA), Sra. 
Anne-Marie Proveyer y su team cu a traha duro pa tur cos di e 
biahe ta den ordo. 


Un momento di hopi emocion pa e studiantenan y nan famia 
cu ta keda atras. Na nan yegada na Amsterdam Airport 
Schiphol, Minister Plenipotenciario na Hulanda mr. Ady Thijsen 
tabata presente pa ricibi nan. Un delegacion di funcionario di 
Departamento di Ensefiansa di Arubahuis, studiementor y 
miembronan di Plaatselijke Opvangcommissie (POC) tabata 
presente pa guia e studiantenan na e ciudad cu nan mester 
bay. 


Minister Endy Croes ta desea e studiantenan tur clase di exito 


cu nan estudio den exterior. Pa boso regresa Aruba bek dentro 
di algun afia cu boso diploma, conocemento y experencia. Cu 
deseo, determinacion, dedicacion y disciplina boso ta logra 
boso meta. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EG ANA DI UNION Y POSITIVISMO! 


